สวัสดีค่ะ คุณ มีเรื่องกังวลใจจะสอบถามค่ะ เข้าเรื่องกันเลยนะคะ ดิฉันอายุ 29 ปี ค่ะ ดิฉัน เป็นประจำเดือน ประมาณวันที่ 16 17 ก.ย ค่ะ แล้วดิฉันกินยาคุมกำเนิด ของแอนนิลีน 28 เม็ด เข้าไป ตอนที่ประจำเดือนยังไม่หมดสนิท กินได้ประมาณ3 วัน ดิฉันก็มีอะไรกับแฟนค่ะ แล้วแฟนก็หลั่งข้างในค่ะตอนนั้นประจำเดือนก็ยังมาแต่ไม่มากพอติดๆ ผ้าอนามัยค่ะ หลังจากนั้นประมาณเกือบๆอาทิตย์ ดิฉันก็มีอะไรกับแฟนอีก แต่หลั่งนอกค่ะ ผ่านมาอีก ประมาณเกือบๆ 10 วัน เมื่อวันที่ 26 ตอนบ่ายๆค่ะ มีประจำเดือนออกมา กระปริบกระปรอย จนถึงวันนี้ รวมประมาณ 4 วันได้ มาแบบติด ผ้าอนามัยแผ่นเล็กค่ะ มาแบบเหมือนกำลังจะหมด ประจำเดือน แบบเเลือดแดงๆบ้าง สีน้ำตาลอ่อนๆบ้าง แต่ไม่เป็นลิ่มไม่เป็นก้อน กลิ่นก็ปกติค่ะ อาการแบบนี้ สื่อถึงอะไรบ้างค่ะ
สวัสดีค่ะ หากรับประทานยาคุมกำเนิดแบบแผงติดต่อกันทุกวัน คลาดเคลื่อนไม่เกินวันละ 3 ชั่วโมง มีโอกาสตั้งครรภ์ได้น้อยกว่า 1%เลือดออกกระปริดกระปรอยดังกล่าวมา อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นโดยหากเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน